
	I. Ievākto pelnu kvalitātes prasības

	Ievāktie pelni  atbilst Ministru kabineta «=TAP_DOK_DATUMS_GEN» noteikumu Nr. «=TAP_DOK_NUMURS» " Kārtība, kādā izbeidz piemērot atkritumu statusu koksnes pelniem, kas iegūti no koksnes sadedzināšanas iekārtām" 3. punktā norādītajiem pelnu veidiem.

Ievāktie pelni ir jāatdzesē un līdz tālākai izmantošanai jāuzglabā slēgtos konteineros.
	Tādus pelnus, kas neatbilst šajā nodaļā minētajiem nosacījumiem, apsaimniekotājs nogādā uz attiecīgām atkritumu apglabāšanas iekārtām, ja tajās ir atļauta attiecīgo atkritumu apglabāšana saskaņā ar izsniegto atļauju attiecīgo iekārtu darbībai atbilstoši normatīvajiem aktiem par piesārņojumu.


	II. Iegūto pelnu kvalitātes prasības

	1. Iegūtie pelni nesatur svešķermeņus saredzamā lielumā. Svešķermeņi ir:
- melnais un krāsainais metāls;
- zeme, stikls, akmeņi;
- citi piemaisījumi.

2. Iegūto pelnu, ko paredzēts lietot ceļu un ielu būvniecībā, pH ir ≥12,4.

3. Iegūto pelnu radionuklīda 137Cs īpatnējā radioaktivitāte ir ≤ 1000 Bq/kg.

4. Iegūto pelnu klasifikāciju un marķēšanu veic saskaņā ar Komisijas 2008. gada 16. decembra Regulu (EK) Nr. 1272/ 2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006.
	Pelnu kvalitāti novērtē pēc fizikālā un ķīmiskā raksturojuma, kas iegūts laboratorijas testos, tai skaitā tādos, kas ietverti pelnu pircēju tehniskajās specifikācijās. Pēc pelnu pircēja pieprasījuma tiek veikti arī citi laboratorijas testi saskaņā ar pelnu pircēja papildu specifikācijām.

Katrai ievākto pelnu partijai tiek veikta reprezentatīvu paraugu analīze. Reprezentatīvus paraugus iegūst saskaņā ar kvalitātes pārvaldības sistēmā iekļauto paraugu ņemšanas procedūru (piemēram, izmantotā paraugu ņemšanas metodika, parauga lielums un skaits, statistiskā apstrāde).

Apsaimniekotājs nodrošina minēto analīžu veikšanu, bet materiālu analīzēm ievāc un analizē akreditēta testēšanas laboratorija. 

Ievāktajiem pelniem analīzes veic testēšanas laboratorijās, kas akreditētas nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai laboratorijās, kas akreditētas citās Eiropas Savienības dalībvalstīs, Turcijā vai Eiropas Ekonomikas zonas valstīs.

Ja apsaimniekotāja rīcībā ir sertificētas un analīžu veikšanai atbilstošas mērījumu iekārtas un kvalificēts speciālists darbam ar šīm mērījumu iekārtām, tad apsaimniekotājs kvalitātes pārvaldības sistēmas ietvaros drīkst pats ievākt reprezentatīvos paraugus un veikt nepieciešamās analīzes.



